**4 A клас** **Домашна работа – 17 учебна седм.**

***Литература***

* Моля, прочетете стихотворенията **„Баба“** от *Велизар Николов* и **„Как така?“** от *Мая Дългъчева* на **стр. 39** от ***Читанката***. Нека детето си избере любим текст, който да практикува вкъщи и да ми прочете в час.
* **Как се грижат бабите/дядовците за вас?**
* Моля, запишете отговора в тетрадката с широки редове, като използвате пълни изречения.

***Български език***

* Моля, прочетете плана в тетрадките и изгледайте клипчето:

[Членуване на съществителни имена - Български език 4 клас | academico](https://www.youtube.com/watch?v=9OBFvjbGUm0)

* Моля, направете **упражнения 4 и 7** на **стр. 36-37** от ***Тетрадка № 1.***

***Човекът и обществото***

**Втори срок – история**

* Моля, прочетете урока на тема **„Търновската конституция“** на **стр. 44-45** по ***Човекът и Обществото****.* Отговорете писмено на въпросите, като запишете отговорите в тетрадката с широки редове, използвайки пълни изречения.

**Въпроси:**

1. **Какво управление въвежда Търновската конституция (основния закон на Княжество България)?**
2. **Какво е народно събрание? (виж речника в долния ляв ъгъл на стр.44)**
3. **Какви права имали българските граждани?**

**Допълнителни върпоси (по желание):**

1. **Какви били задълженията на българските граждани?**
2. **За какво служи Министерския съвет? (виж таблицата на стр. 45)**

* ***Творческа задача(ПРОЕКТ): Ръчно изработено табло на тема „Защита на природата в моя роден край“***

Ще ви трябва бял картон (не много голям), хартия, ножици, снимки/рисунки (за рисунките пособия за оцветяване) и лепило.

Направете едно проучване за природните забележителности и паркове в родния ви край (ако сте родени в Лондон, то тогава изберете родния край на някой от родителите ви или друго селище в близост) и запишете наученото под формата на текст върху хартията (или листи от тетрадка). Изрежете в подходящи форми и залепете върху картона на различни места. Над/до текстовете залепете ваши снимки от природата на този роден край, или принтирайте от интернет, или дори може да нарисувате природни картини, свързани с темата. Вие изберете. По желание украсете таблото с рамка или нарисувайте орнаменти, имитиращи рамка. Използвайте въображението си. 😊

**Срокът за изпълнение на задачата е до края на месец януари.**

Донесете ги в клас, защото най-красивите табла ще окачим в сградата на нашето училище и ще качим в сайта. А ето и въпросите за насока:

1. **Изброй най-близките защитени природни обекти до твоето селище.**
2. **Избери един от тези обекти, запиши наименованието му и къде се намира.**
3. **Разкажи, ако има легенди и предания, свързани с него.**
4. **Кога е обявен за защитен обект?**
5. **Какви растения и животни се охраняват?**
6. **Какви са правилата, които посетителите трябва да спазват?**